Անտոնինա Նեժդանովա

Անտոնինա Վասիլևնա Նեժդանովա (), ռուս երգչուհի (քնարակոլորատուրային սոպրանո)։ ԽՍՀՄ ժողովրդական արտիստուհի (1936)։
Արվեստագիտության դոկտոր (1944)։ Աշխատանքի հերոս (1925)։

Կենսագրություն 
1902-ին ավարտել է Մոսկվայի կոնսերվատորիան (Ու․ Մազետտիի դասարան) և ընդունվել Մեծ թատրոնի օպերային խումբը, որտեղ աշխատել է շուրջ 30 տարի, կերտելով տպավորիչ երաժշտական-բեմական կերպարներ՝ ավելի քան 40 օպերաներում։ Հանդես է եկել Ֆեոդոր Իվանովիչ Շալյապինի, Լեոնիդ Վիտալևիչ Սոբինովի հետ։ Դերերգերից են՝ Անաոնիդա, Լյուդմիլա (Գլինկայի «Իվան Սուսանին», «Ռուսլան և Լյուդմիլա»), Տաայանա (Չայկովսկու «Եվգենի Օնեգին»), Մարֆա (Ռիմսկի-Կորսակովի «Թագավորի հարսնացուն»), Զիլդա (Վերդիի «Ռիգոլետտո»), էլզա (Վագների «Լոենգրին») և այլն։ 1912 թվականին հանդես է եկել Փարիզի «Գրանդ օպերայում (խաղընկերներն էին Էնրիկո Կարուզոն և Տ․ Ռուֆֆոն)։ Որպես համերգային երգչուհի ելույթներ է ունեցել իրեն նվագակցող Ս․ Ռախմանինովի, Ա․ Արենսկու, Ա․ Գլազունովի, Ա․ Սկրյաբինի հետ։

1936 թվականից դասավանդել է Մեծ թատրոնի, այնուհետև՝ Կ․ Ս․ Ստանիսլավսկու օպերային ստուդիաներում, 1943 թվականից՝ Մոսկվայի կոնսերվատորիայի պրոֆեսոր։

Հիշատակ

1950 թվականից Օդեսայի կոնսերվատորիան կոչում է Անտոնինա Նեժդանովայի անունով։

Պարգևներ 
 ԽՍՀՄ պետական մրցանակ (1943)
 Լենինի 2 շքանշան
 Աշխատանքային կարմիր դրոշի շքանշան

Ծանոթագրություններ 

Ռուս երգչուհիներ
1873 ծնունդներ
Ապրիլի 16 ծնունդներ
1950 մահեր
Հունիսի 26 մահեր
ԽՍՀՄ ժողովրդական արտիստներ
Մոսկվա քաղաքում մահացածներ
Աշխատանքային կարմիր դրոշի շքանշանի ասպետներ
Լենինի շքանշանի ասպետներ
Նովոդևիչյան գերեզմանատանը թաղվածներ
Ստալինյան մրցանակի դափնեկիրներ
ՌԽՖՍՀ վաստակավոր արտիստներ
20-րդ դարի օպերային երգչուհիներ
Խորհրդային օպերային երգիչներ և երգչուհիներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
ԽՍՀՄ Պետական մրցանակի դափնեկիրներ
Արվեստագիտության դոկտորներ